મહાભારતમાં પાંડવોના વનવાસ દરમિયાન ચિત્રાંગદા અર્જુનના મિલન અને વિવાહની વાત આવે છે. ત્યારે મણિપુરમાં ચિત્રવાહન નામના રાજાનું રાજ હતું તેને ચિત્રાંગદા નામની અતિ સૌંદર્યવાન અને બહાદુર પુત્રી હતી. વનવાસ દરમિયાન અર્જુન મણિપુર પહોંચ્યો ત્યારે તે ચિત્રાંગદાનાં સૌંદર્ય અને શૌર્યથી સમ્મોહિત થઈ ગયો અને તેણે ચિત્રવાહન પાસે ચિત્રાંગદાનો હાથ માગ્યો. ચિત્રવાહને અર્જુનની એ માંગણીને સ્વીકારી પરંતુ શરત રાખી કે તેમની બન્નેથી જે પુત્ર થાય તે મણિપુરમાં જ રહેશે. અર્જુન શરત માન્ય રાખી ચિત્રાંગદા-અર્જુનના લગ્ન થકી બ્રભુવાહન નામનો પુત્ર થયો. જેણે વર્ષો સુધી મણિપુર પર રાજ કર્યું હતું.